Minn tal-anqas seba’ persuni nqatlu f’attakk fuq lukanda fin-naħa t’isfel tas-Somalia fosthom ġurnalista televiżiv Somalu-Kanadiż Hodan Nalayeh. Ġellied suwiċida baqa’ dieħel b’karozza mimlija splussiv fil-lukanda Asasey fil-port ta’ Kismayo u wara rġiel armati daħlu fil-lukanda. Nalayeh u żewġha huma fost dawk irrapportati li nqatlu f’dan l-attakk. Il-grupp Iżlamist, al-Shabab ħa responsabilità ta’ dan l-attakk.